Lina Gabrielli

**Lina GABRIELLI** (1930 - 16-a de decembro 2016 en Ascoli Piceno, Italio) estis itala ĵurnalistino, doktoro pri ekonomiko, publicistino, eldonistino kaj verkistino esperantista ekde 1955. Ĝi estis precipe produktiva en la 1970-aj jaroj. Ŝi estis membro de Esperanta PEN-Centro, esperantlingva sekcio de PEN Klubo internacia; multfoje premiiĝis en belartaj kaj aliaj literaturaj konkursoj. Ŝi kunlaboris kun regionaj kaj naciaj tagĵurnaloj kaj ricevis la oran medalon de la ordeno de ĵurnalistoj de la itala regiono *Marche* (itale: *Ordine dei Gioernalisti delle Marche*) interalie pro ŝia profesia aktivado per la Esperanto-kulturo.

## Vivkuro 
Ŝi diplomiĝis ĉe la universitato 'Sapienza' de Romo en ekonomio kaj komerco kaj politika ekonomio ĉe la universitato ''Ca' Foscari de Venenezia*. Kiel ĵurnalistino ŝi laboris en Bologna por diversaj taggazetoj kaj revuoj kiel *Voce Adriatica*, *Il Messaggero*, *Il Resto del Carlino*.

### Esperantista agado 
Esperanton ŝi lernis en 1955 en Bologna. Ŝi gvidis multajn Esperanto-kursojn, ekzemple en la liceo B. Rosetti en San Bendedetto del Tronto. En la 86-a Universala Kongreso de Esperanto en Zagrebo en 2001 ŝi estis elektita kiel Honora Membro de Universala Esperanto-Asocio (UEA).

Ŝi kunlaboris interalie kun la beletraj revuoj "Fonto", "Literatura Foiro" kaj membris en Esperanta PEN-Centro. Ŝi kandidatis por la Blanka Listo al la unua Senato de la Esperanta Civito (2001). Membro de UEA ekde 1957, delegito de tiam ĝis 1984 kaj honora membro de UEA.

Membro de Esperantlingva Verkista Asocio, ŝi redaktis kaj eldonis dulingvan bultenon, *Voce del Centro Esperantista Piceno*, de kiu aperis pli ol 280 numeroj, regule ilustrite kun artaĵoj de la itala artistino kaj esperantistino Elena Bullo.

Aktiva ankaŭ kiel kultura organizantino, Lina Gabrielli iniciatis literaturajn konkursojn kaj ofte prelegvojaĝis. Ŝi ankaŭ gajnis premion post partopreno en la 31-a "*Concorso internazionale di poesia regiosa 1999''" (Konkurso internacia de religia poezio 1999).

### VIDLING 
Ŝi ankaŭ okupiĝis pri la disvastigo de la ideografia skribo 'VIDLING" kies iniciatinto estis Mirko Emeriko Marceto kun kiu ŝi fondis la "Instituton Universala Vidling" en Ascoli Piceno.

### Premio Lina Gabrielli 
La unua premio en la branĉo prozo de la Itala Esperanto-Federacio kiu organizis (2022) literaturan tradukkonkurson de la itala al Esperanto, havis la titolon “Lina Gabrielli”.

## Verkaro 
Ŝi verkis en Esperanto kaj la itala kaj eldonis ankaŭ tradukojn. Trajto en ŝia verkaro estas ke ŝi sukcesas esprimi tre delikatajn sentojn pere de simplaj vortoj.

### En Esperanto 
Ŝi ĉefe verkis en Esperanto volumojn da noveloj kaj poemoj, pri siaj vojaĝoj kaj renkontoj ĉefe en esperantista medio, per stilo simpla
* (jaro?)*: La unua de aprilo* 
* 1966*: Norda Prismo,* novelo
* 1973: *Karnavalo,* novelaro
* 1975: *Ni devas vivi*, kun Kjell Wallraamoen, poemaron kiu priskribas la norvegan naturon, la fjordojn kaj la amon. La dua parto konsistas el 36 poemoj, eldonita de eldonejo Stafeto de Juan Régulo Pérez, beletraj kajeroj n-ro 43, 154 paĝoj, ISBN 84-400-7754-8, Depósito legal TF640-1974 (La Laguna, Tenerifo)
* 1978: *La ĝardeno de la urbestro,* dulingva novelaro (esperanto-tiala) en kiu regas gaja esperantista etoso.

### En la itala lingvo 
Ŝia itallingva aŭtobiografieca romano *Baci non chiesti* (2001) havas Universalan Kongreson kiel fonon. Ŝi rakontas pri siaj vojaĝoj kaj renkontoj ĉefe en esperantista medio per stilo simpla, kiu estis direktoro de la Pinacoteca Civica de Ascoli Piceno. Ekzistas eldono normala kaj alia eldono kun 25 ilustraĵoj de Riccardo Gabrielli
* (2001) *Baci non chiesti,* Serie Letteraria, volumo 25 sub la marko Plejado*,* 138 paĝoj.
* *(jaro?) Gente picena*, pri biografioj de eminentuloj de la urbo Ascoli Piceno.
* *(jaro?) Fantasie dell’anima*, poemaro
* *(Jaro?) Racconti della giovane età*,
* *(Jaro?)* *La Croce uicinata si avventura in Tunisia*, de Maximilien Trenner, pri la malliberigo de Maks dum la Dua Mondmilito.
* *(Jaro?)* *La Gnomo*, de Gustavo Becquer
* *(Jaro?)* ''Cecco d'Ascoli*, de Gabriele Rosa
* (jaro?) *Il vestito nuovo*,

### Tradukoj 
* 1977: *Libro de amo* ("*Livre d'amour*") de Raoul Follereau kiun ŝi tradukis kaj eldonis, Beletra eldonserio, volumo 5 sub la marko Plejado, 59 paĝoj.
* 1996: *Kodo de la moralo universala*, de Salvatore Porcu, kiun ŝi tradukis el la itala, Beletra eldonserio, volumo 21 sub la marko Plejado, 1996, presita en Budapeŝto, 101 paĝoj.
* 1996: *Leteroj el mia muelejo -* kvar elektitaj pecoj*,* de Alphonse Daudet, tradukita el la franca de Wilhelm Theodor Oeste, Ascoli Piceno
* 1979: *Vivendo*, poezio tradukita el diversaj lingvoj kun la originala teksto vidalvide)
* 1983: *La kunikloj de mia avo* - *I conigli di mio nonno* (dulingva infanlibro (it-eo) kun 13 kolorbildoj), de Giovanna Sarandrea, kiun ŝi tradukis el la itala, vilaĝa rakonto, kiu instruas kiel reagi al doloro kaj soleco kaj kiu spronis el la konvinko ke la feliĉo ekzistas se ni dediĉas nin ala aliaj kun vera amo, Plejado, fabelserio, Ascoli Piceno.
* 1995: *Lernolibro pri sankta Rita*, preĝoj, eld. "Voce del Centro Esperantista Piceno", kajero 2, presita de Baudé (revuo Laŭte!) en Beauville, Francio, 56 paĝoj.

#### Eldonserio Plejado (elekto) 
Ekde 1974 sub la marko Plejado ŝi eldonis kvardekon da altnivelaj libroj interalie la trivoluman antologion de la franca poezio. Jen elekto de libroj kiujn ŝi ne verkis sed eldonis interalie de Victor Lebrun, Lorjak, de ŝiaj familianoj Riccardo Gabrielli kaj Maximilien Trenner, ŝia edzo, sen forgesi mencii plurajn tradukojn al Esperanto de verkoj de Julia Pióro.

* *1975: La 24 sonetoj,* de Louise Labé, tradukita de Wilhelm Theodor Oeste kaj eldonita sub la marko Plejado
* *1981: Regulus,* romano de Lorĵak, eldonita en la beletra eldonserio volumo 16 sub la marko Plejado. Temas pri pri originala romano en historia kadro (17-a jarcento), 339 paĝoj.
* 1981: *Don Juan' Tenorio*, teatraĵo religia-fantasia en du partoj kaj sep aktoj de José Zorrilla, traduko el la hispana de Lluís Mimó i Espinalt, eldonita en la beletra eldonserio volumo 12 sub la marko Plejado, 189 paĝoj.
* 1989: *Maks rakontas de Maximillien Trenner,* 19-a volumo sub la marko Plejado, Parizo, 100 paĝoj
* 1995: *Hel* (poezia prozo)*,* de Sigurdur Nordal, tradukita de Wilhelm Theodro Oeste kaj eldonita en la beletra eldonserio volumo 20 sub la marko Plejado, presita en 1996 en Budapeŝto ĉe eldonejo K.K., 101 paĝoj.
* *La ĥimeroj'' de Gérard de Nerval en traduko de Gaston Waringhien.

## Referencoj 
## Vidu ankaŭ 
* Lev Tolstoj
* Esperanta PEN-Centro

## Eksteraj ligiloj 
* [Libroj kaj aliaj dokumentoj](http://search.obvsg.at/primo_library/libweb/action/search.do?dscnt=0&scp.scps=scope%3A(ONB_aleph_esperanto)&tab=onb_sondersammlungen&mode=Basic&vl(freeText0)=lina+gabrielli&vid=ONB&fn=search) de kaj pri Lina Gabrielli en la Kolekto por Planlingvoj kaj Esperantomuzeo 
* Rakontoj de Lina Gabrielli en La Gazeto (OSIEK)
* Lina Gabrielli

Kategorio:Honoraj membroj de UEA
Kategorio:Italaj esperantistoj
Kategorio:Eldonaĵoj de Lina Gabrielli
Kategorio:Esperanto-verkistoj
Kategorio:Esperantlingvaj poetoj
Kategorio:Italaj ĵurnalistoj